ZAPISNIK
s 6. sjednice Vijeća Gradske četvrti Črnomerec, održane, 27. studenog 2017. 
         u prostorijama Područnog ureda Črnomerec, 
                 Trg francuske republike 15/1, s početkom u 15:00 sati

Nazočni članovi Vijeća Gradske četvrti Črnomerec: 
Josip Jelić, Ljiljana Peršinec, Dragutin Buden, Vlado Crkvenac, Maja Čižić, Tomislav Domes, Tomislav Kolačny,  Tomislav Matošin, Branko Matun,  Marko Milić, Vanja Mojzeš, Ana Marija Pilaš, Martin Postružin, Siniša Ružić i  Miroslav Šurbek. 


Drugi nazočni: Milena Kramer, predsjednica VMO „Ban Keglević“, Branko Kasalo, predsjednik VMO Jelenovac, Sandra Bregant, predsjednica VMO Sveti Duh, Mirko Berić, potpredsjednik VMO „Bartol Kašić“ Mirella Šušak Cvetković, viša stručna suradnica, Ivan Lončar,  Snježana Ordanić, voditeljica Područnog odsjeka Črnomerec i Natalija Vidak, stručni referent za rad gradske četvrti i mjesnih odbora, 

Sjednicu otvara Josip Jelić, predsjednik Vijeća Gradske četvrti Črnomerec te pozdravlja sve nazočne.

Predsjednik konstatira da je su prisutni svi članovi Vijeća, čime su stečeni uvjeti za raspravu i pravovaljano odlučivanje.

Predsjednika daje na usvajanje Zapisnik 5. sjednice VGČ Črnomerec.
Jednoglasno usvojen Zapisnik s 5. sjednice Vijeća Gradske četvrti Črnomerec. 

Predsjednik daje prijedlog dnevnog reda na glasovanje.

Jednoglasno usvojen slijedeći		
	
			                 dnevni red:

1. Prijedlog Zaključka o izmjeni Financijskog plana Gradske četvrti Črnomerec za 2017.
2. Prijedlog Zaključka o izmjeni Programa održavanja komunalne infrastrukture na području Gradske četvrti  Črnomerec u 2017.
3. Prijedlog Zaključka o izmjeni Plana komunalnih aktivnosti Gradske četvrti Črnomerec u 2017.
4. Programa održavanja javnoprometnih površina, javnih objekata, javne rasvjete te izvanrednog održavanja nerazvrstanih cesta na području Grada Zagreba u 2018. – donošenje zaključka, traži se
5. Program gradnje objekata i uređaja komunalne infrastrukture na području Grada Zagreba u 2018. – donošenje zaključka, traži se
6. Proširenje ulice Graberje kod kbr. 15 – donošenje zaključka
7. Kustošijanska ulica 227 – izmještanje autobusnog stajališta, donošenje zaključka
8. Informacije, pitanja i prijedlozi
· Radna skupina za ocjenjivanje uređenosti komunalne infrastrukture i prostora mjesnih odbora u Gradskoj četvrti Črnomerec
· Program građenja objekata vodoopskrbe i odvodnje 2018.-2023.






Ad.1. Prijedlog Zaključka o izmjeni Financijskog plana Gradske četvrti Črnomerec za 2017.


Predsjednik kratko obrazlaže Izmjenu Financijskog plana Gradske četvrti Črnomerec za 2017. te daje prijedlog Zaključka na glasovanje.

S 10 glasova ZA i 5 SUZDRŽANA usvojen Zaključak o izmjeni Financijskog plana Gradske četvrti Črnomerec koji je prilog Zapisniku.



Ad.2. Prijedlog Zaključka o izmjeni Programa održavanja komunalne infrastrukture na području Gradske četvrti  Črnomerec u 2017.


Predsjednik kratko obrazlaže izmjenu Programa održavanja komunalne infrastrukture te otvara raspravu.

U raspravi sudjelovali: Maja Čižić, Vanja Mojzeš, Tomislav Matošin, Branko Matun, Snježana Ordanić i Josip Jelić.

Predsjednik daje prijedlog Zaključka na glasovanje.

S 12 glasova ZA i 3 SUZDRŽANA usvojen slijedeći


ZAKLJUČAK
o izmjeni Programa održavanja komunalne infrastrukture
na području Gradske četvrti Črnomerec u 2017.


	1. U Programu održavanja komunalne infrastrukture na području Gradske četvrti Črnomerec u 2017. (Službeni glasnik Grada Zagreba 2/17) točka 3. mijenja se i glasi: 
	„3. Planirana sredstva za financiranje ovog programa u iznosu od ukupno 7.484.000,00 kuna raspoređuju se za obavljanje poslova i radova održavanja na području Gradske četvrti prema sljedećim djelatnostima i nositeljima provedbe Programa:

	Redni broj
	Vrsta komunalne djelatnosti
	Nositelj provedbe
	Iznos sredstava

	3.1
	odvodnja atmosferskih voda
	Vodoopskrba i odvodnja d.o.o.
	637.000,00 

	3.2
	čišćenje javnih površina
	Zagrebački holding d.o.o., 
Podružnica Čistoća
	2.883.000,00 

	3.3
	održavanje javnih površina
	Zagrebački holding d.o.o., 
Podružnica Zrinjevac
	1.218.000,00 

	3.4
	održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	2.746.000,00 

	Ukupno
	7.484.000,00 



Ad.3. Prijedlog Zaključka o izmjeni Plana komunalnih aktivnosti Gradske četvrti Črnomerec u 2017.
 
Predsjednik otvara raspravu.

U raspravi sudjelovali: Tomislav Kolačny, Snježana Ordanić i Josip Jelić
Predsjednik daje prijedlog Zaključka na glasovanje.

S 11 glasova ZA i 4 SUZDRŽANA usvojen prijedlog Zaključka o izmjeni Plana komunalnih aktivnosti Gradske četvrti Črnomerec u 2017. koji je prilog Zapisniku.


	Ad.4. Programa održavanja javnoprometnih površina, javnih objekata, javne rasvjete te 	          izvanrednog održavanja nerazvrstanih cesta na području Grada Zagreba u 2018.

Predsjednik kratko obrazlaže Program održavanje javnoprometnih površina, javnih objekata, javne rasvjete te izvanrednog održavanje nerazvrstanih cesta na području Grada Zagreba u 2018. te ga daje na glasovanje.

S 13 glasova ZA, 1 PROTIV i 2 SUZDRŽANA usvojen slijedeći

               Z A K LJ U Č A K

             o mišljenju na Programu održavanja javnoprometnih površina, javnih objekata, javne rasvjete, te izvanrednog održavanja nerazvrstanih cesta  na području Grada Zagreba u 2018.

1. Vijeće je raspravljalo o Programu održavanja javnoprometnih površina, javnih objekata, javne rasvjete, te izvanrednog održavanja nerazvrstanih cesta na području Grada Zagreba u 2018. 

2. Vijeće je suglasno sa Programom održavanja javnoprometnih površina, javnih objekata, javne rasvjete, te izvanrednog održavanja nerazvrstanih cesta na području Grada Zagreba u 2018.  

3. Gradskom uredu za prostorno uređenje, izgradnju Grada, graditeljstvo, komunalne poslove i promet na daljnje postupanje. 

  
	Ad.5. Program gradnje objekata i uređaja komunalne infrastrukture na području Grada 	          Zagreba u 2018.

Predsjednik otvara raspravu.

U raspravi sudjelovali: Siniša Ružić, Vlado Crkvenac, Tomislav Kolačny, Tomislav Matošin i Josip Jelić.

Predsjednik  daje prijedlog na glasovanje.
S 14 glasova ZA i 1 PROTIV usvojen slijedeći


               Z A K LJ U Č A K

             o mišljenju na Program gradnje objekata i uređaja   
            komunalne infrastrukture na području Grada Zagreba u 2018.

1. Vijeće je raspravljalo o Programu gradnje objekata i  uređaja  komunalne infrastrukture na području Grada Zagreba u 2018. 

2. Vijeće je suglasno s Programom gradnje objekata  uređaja  komunalne infrastrukture na području Grada Zagreba u 2018. 

3. Ovaj Zaključak dostaviti će se Gradskom uredu za prostorno uređenje, izgradnju Grada, graditeljstvo, komunalne poslove i promet na daljnje postupanje. 


	Ad.6.  Proširenje ulice Graberje kod kbr. 15

Predsjednik kratko obrazlaže traženo te kaže da je za isto došla peticija od strane građana sa 141 potpisom. Daje prijedlog zaključka na glasovanje.
Jednoglasno usvojen slijedeći

               Z A K LJ U Č A K
             o izvlaštenju  dijela k. č. 615 k.o. Gornje Vrapče za potrebe proširenja prometnice 

1. Vijeće je raspravljalo o ulici Graberje kod kbr. 15, k. č. 615 k.o. Gornje Vrapče, gdje se nalazi betonska ograda uz rub prometnice koja je širine oko 5 m., a bez mogućnosti proširenja iste za gradnju nogostupa.  

2. Vijeće predlaže da se pokrenu potrebne radnje za gradnju nogostupa te postupkom izvlaštenja dijela čestice k. č. 615 k.o. Gornje Vrapče riješe imovinsko pravni odnosi. Pješaci prometuju kolnikom do autobusnog stajalište te su ugroženi i njihovi životi obzirom da je ulica Graberje jedna od najprometnijih na području Gradske četvrti Črnomerec.  

3. Ovaj Zaključak dostaviti će se Gradskom uredu za prostorno uređenje, izgradnju Grada, graditeljstvo, komunalne poslove i promet na daljnje postupanje. 


  
	Ad. 7. Kustošijanska ulica 227 – izmještanje autobusnog stajališta

Predsjednik obrazlaže zahtjev te otvara raspravu.

U raspravi sudjelovali Branko Matun, Ljiljana Peršinec, Tomislav Matošin, Miroslav Šurber, Vlado Crkvenac i Josip Jelić.
Predsjednik daje prijedlog na glasovanje.

Jednoglasno usvojen slijedeći




               Z A K LJ U Č A K
             o premještanju autobusnog stajališta u Kustošijanskoj ulici 227 

1. Vijeće je raspravljalo  o premještanju autobusnog stajališta u Kustošijanskoj ulici kbr. 223 na lokaciju Kustošijanska ulica kbr. 227 .
 
2. Vijeće traži od Vijeća Mjesnog odbora Gornja Kustošija očitovanje o gore navedenom  premještanju autobusnog stajališta. 

3. Ovaj Zaključak dostaviti će se Vijeću Mjesnog odbora Gornje Kustošije. 



Ad.8. Informacije, pitanja i prijedlozi
· Radna skupina za ocjenjivanje uređenosti komunalne infrastrukture i prostora mjesnih odbora u Gradskoj četvrti Črnomerec
· Program građenja objekata vodoopskrbe i odvodnje 2018.-2023.

Predsjednik obavještava prisutne da su osnovane Radne skupine za ocjenjivanje uređenosti komunalne infrastrukture i prostora mjesnih odbora u svih 17 gradskih četvrti.
Također kaže da je došao zahtjev od OŠ Medvedgrad potpisan od ravnateljice i predsjednika Vijeća roditelja u kojem nas traže rješavanje prometne problematike vezane uz sigurnost djece u prometu.
Predsjednik daje prijedlog zaključka na glasovanje.
Jednoglasno usvojen slijedeći


               Z A K LJ U Č A K
             o podršci Zamolbe Vijeća roditelja OŠ Medvedgrad 

1. Vijeće je razmotrilo zamolbu Vijeća roditelja OŠ Medvedgrad.    

2. Vijeće podržava navedene zamolbe, koje su prilog ovom Zaključku, te traži nadležan Gradski ured za prostorno uređenje, izgradnju Grada, graditeljstvo, komunalne poslove i promet da sukladno svojim ovlastim pokrene potrebne radnje za realizaciju. 

3. Ovaj Zaključak dostaviti će se Gradskom uredu za prostorno uređenje, izgradnju Grada, graditeljstvo, komunalne poslove i promet na daljnje postupanje. 


Predsjednik čita drugu informaciju koja se tiče programa gradnje Vodoopskrbe i odvodnje za period od 2018. do 2023. godine.
Također predlaže da se informativno raspravi o točki uklanjanje biste Ive Lole Ribara na prijedlog Siniše Ružića kojem daje riječ.

Siniša Ružić kaže da je stranka Nezavisni za Hrvatsku tražila uklanjanje biste I.L. Ribara te su dali prijedlog za traženo kao i zaključak i obrazloženje koje će biti točka dnevnog reda na idućoj sjednici Skupštine. Smatra da bi Vijeće trebalo o istom raspravljati.

Predsjednik ukratko izlaže biografiju I. L. Ribara i smatra da nije potrebno da Vijeće raspravlja što bi bilo ispravno ili manje ispravno za isto.

Tomislav Kolačny da li su policija i komunalno redarstvo izašli na teren vezano uz šahtove na Velikom potoku koji su ostali bez poklopaca.

Predsjednik kaže da nije trebala izaći policija već komunalni redari, a onda obavijestiti policiju. Dopis je otišao prema komunalnom redarstvu, ali povratnu informaciju nema.

Tomislav Kolačny pita što je sa razmještanjem ljudi po Radnim odborima.

Predsjednik kaže da nisu to razmotrili.

Maja Čižić pita da li se snimaju sjednice i što je s ulicom Treščak.

Predsjednik odgovara da se sjednice snimaju, a za ulicu Treščak dobivena je građevinska dozvola.

Branko Matun pita kada će se asfaltirati ulica Galovići.

Predsjednik čita odgovor od Vodoopskrbe i odvodnje koji glasi;
„Vodoopskrba i odvodnja“ d.o.o., investitor je radova na izgradnji kanalizacijske mreže na slivu Kustošijanska - Gorenščak koja uključuje i izgradnju javnog kanala u ulici Galovići (izvođač predmetnih radova za „ViO“ je tvrtka „Georad“ d.o.o.).S obzirom na postojeće stanje i širinu prometnice odnosno asfalta u ulici Galovići a temeljem „Ugovora o sanaciji javnih cestovnih površina nakon izgradnje i rekonstrukcije infrastrukturnih objekata ViO d.o.o. na području Grada Zagreba“, br.ug. 911/2016 (6-P-478/16), članak 11., u kojem se navodi da „u slučaju oštećenja javno prometne površine u površini većoj od 50% ukupne površine u zoni zahvata, kolnik, vozna staza ili pješačka staza obnovit će se u cjelokupnoj površini zone zahvata“, suglasni smo s troškovnikom za uređenje i asfaltiranje ulice Galovići koji ste nam dostavili u privitku elektronske pošte dana 26.10.2017.Ovim putem Vas molimo da što hitnije pristupite navedenim radovima. 
Obzirom da se više nitko ne javlja za riječ, predsjednik zatvara sjednicu.
Sjednica završila u 16,55 sati.
Zapisnik vodila:
Natalija Vidak


KLASA:   026-02/17-01/497
URBROJ: 251-06-11-03-17-2						
Zagreb,     27. studenog 2017.


								
								      Predsjednik Vijeća 
                                                                                       	            Gradske četvrti Črnomerec
									
							               Josip Jelić, mag. ing.
	
[bookmark: _GoBack]
7

